cyanic-selkie/wikianc huggingface dataset:
תסמונת ברוגדה
טיפול בתסמונת ברוגדה מסובך משום שפרפור החדרים עלול להופיע ללא אזהרה מוקדמת. הטיפול המקובל מבוסס על הפסקת הפרעת הקצב בשלב מוקדם של התרחשותה. הדבר יכול להיעשות באמצעות השתלת דפיברילטור שמנטר את פעולת הלב באופן קבוע ומבצע דפיברילציה במקרה הצורך. טיפול תרופתי באמצעות קינידין (quinidine) יכול להפחית את מספר אירועי פרפור החדרים אצל החולה. דרך טיפול נוספת היא אבלציה (צריבה) של הלב בשכבות האפיקרד או האנדוקרד, אשר פותרת כ-60% מהמקרים ועשויה למנוע פרפור חדרים חוזר.
System Divide
System Divide (בעברית: "המערכת מפצלת", תעתיק סיסטם דיווייד) היא להקת דת' מטאל מלודי, שהוקמה על ידי בני הזוג מירי מילמן (ישראל) וסוון דה קלאווה (בלגיה), יחד עם חברים נוספים מארצות הברית.
היסטוריה
הלהקה התחילה לעבוד לקראת הקיץ בשנת 2008, בתחילה כפרויקט צדדי של הזוג הצעיר מירי מילמן וסוון דה קלאווה (במקביל סולן להקת אבורטד הבלגית, ובין היתר עבד בעבר עם להקות נוספות כגון להקת הורקור הישראלית).
הפרויקט הפך ללהקה מספר חודשים מועט לאחר שמירי מילמן נפרדה במהלך שהסעיר את סצנת המטאל בישראל, מלהקת המטאל גותי-מתקדם דיסטורטד, שם הייתה הסולנית. בהצהרה הרשמית של מירי על עזיבתה מדיסטורטד, הסבירה מירי כי דיסטורטד הפכה לחלק ממשי מחייה, ולמעין משפחה שלה, וכעת היא מרגישה צורך ליצור חוויות וחומרים שקשורים אליה, ולא אל דיסטורטד. בין היתר בהצהרה זו חשפה מירי לראשונה כי היא ובעלה, התחילו בעבודה על אלבום חדש עם חברים נוספים מארצות הברית.
בתחילת העבודה על סיסטם דיווייד, סוון ומירי צירפו ללהקה את קול מרטינז, ומייק הלר, שניהם מארצות הברית, והחלו לעבוד על EP הבכורה שלהם. מעט לאחר מכן צירפו את הבסיסט אנדראו לנת', אף הוא מארצות הברית.
"The Collapse" - מיני אלבום הבכורה
בסוף שנת 2008, הקליטה הלהקה את EP הבכורה שלה. את המילים לשירים ב-EP כתבו קול מרטינז, אנדראו לנת', מירי מילמן וסוון דה קלאווה. קול מרטינז, בנוסף להיותו גיטריסט הוא גם מפיק, ולכן הקליט את הגיטרות, הבאס, והסאמפלים בסטודיו שלו. מייק הלר המתופף הקליט את התופים במרתף של סוון ומירי, אשר שם יש למייק אולפן שהוא משתמש בו כדי להקליט ללהקות שונות. את השירה הקליטו סוון ומירי באולפן בתל אביב.
לאחר ההקלטות שלחו חברי הלהקה את החומרים אל המעבד המוזיקלי ג'ייקוב הנסן (שעבד בין השאר עם אבורטד ו-Prey For Nothing), אשר חיבר את ההקלטות למיקס ניסיון. חברי הלהקה היו מרוצים, והחליטו להמשיך לעבוד עם ג'ייקוב גם באלבום הבכורה. ב-17 במאי 2009, שוחרר ה-EP תחת השם "The Collapse".
העבודה על אלבום הבכורה - "The Conscious Sedation", והופעת הבכורה
זמן קצר לאחר שחרורו של EP הבכורה, נוסף ללהקה הגיטריסט ג'וזף ספילר, איתו המשיכה הלהקה לעבודה על אלבום הבכורה שלהם.
מעט לאחר מכן, שמעה חברת ההקלטות "מטאל בלייד" את ה-EP של הלהקה, והתרשמה מאוד מעבודת הלהקה, והחתימה אותם על חוזה לעבודה על חמישה אלבומים באורך מלא. הלהקה נכנסה לאולפן ההקלטות של המפיק וחבר הלהקה קול מרטינז, וביחד עם המעבד ג'ייקוב הנסן, המשיכו לעבוד על אלבומם הראשון. את המילים לשירים באלבום זה כתבו סוון דה קלאווה, מירי מילמן, ומייק הלר.
מאוחר יותר הודיעה הלהקה על עזיבתו של הגיטריסט ג'וזף ספילר, שעזב לפני ההקלטות הסופיות לאלבום, ובמקביל על הצטרפותו של הגיטריסט מייקל וילסון (חבר לשעבר בלהקת "אביגייל וויליאמס"). בשלב מסוים בעבודה על האלבום עם המפיק ג'ייקוב הנסן, העבודה לא הסתדרה כראוי על ידי שני הצדדים, ולכן עברה הלהקה לעבוד עם מפיק חדש, ג'יימס מרפי, אשר מפורסם בסצנת המטאל בעולם בזכות עבודותיו הן כמפיק והן כגיטריסט (בין היתר עבור אוביטוארי, דת' ו-טסטמנט).
ב-2 ביוני 2010, הודיעה הלהקה כי סיימה לעבוד על האלבום, וכי הוא צפוי להתפרסם ב-14 בספטמבר 2010. את הופעת הבכורה של הלהקה בחרה הלהקה לעשות בישראל, ב-21 ביולי 2010, במועדון הבארבי בתל אביב, במסגרת פסטיבל הסאמר קארנג'. הלהקה סיפקה הופעת בכורה מרשימה, שכללה את כל השירים מה-EP וכן מספר שירים חדשים מהאלבום שצפוי להתפרסם ב-14 בספטמבר, אשר חלקם הושמעו לראשונה בהופעה זו. באותו ערב הופיעה הלהקה לצד להקת אבורטד הבלגית, ולצד להקות מטאל ישראליות אשר מובילות את סצנת המטאל בישראל כדוגמת הורקור, The Fading, פנטום פיין, ועוד. לאחר הופעת הבכורה בישראל, ללהקה מתוכנן סיבוב הופעות בקנדה שימנה כ-15 הופעות, ביחד עם להקת אבורטד הבלגית, מ-19 באוגוסט ועד ל-6 בספטמבר 2010.
סגנון מוזיקלי והשפעות הלהקה
הסגנון המוזיקלי של סיסטם דיווייד מורכב למדי, ומשלב ז'אנרים רבים. בין היתר ניתן להבחין בדת' מטאל מלודי, מטאל גותי, מטאל סימפוני, מטאל אלטרנטיבי, מטאל מתקדם, דום מטאל, ואף חומרים שמזכירים מטאלקור. בנוסף, משלבת הלהקה אלמנטים של מוזיקה אלקטרונית, ואף מירי מילמן אמרה בראיון כי הדבר מוסיף לסגנון ה"מודרני" של הלהקה. לאור הסגנון הבלתי-מוגדר והמעורפל של הלהקה, אף בשלב זה שהלהקה עוד מוגדרת בחיתוליה, יש מבקרים שמדברים על פריצת דרך, לפחות בתחום הסגנון המוזיקלי. כמו כן, על עטיפת ה-EP הראשון של הלהקה, הדביקה הלהקה מדבקה המתייגת את סוגת האלבום כז'אנר חדש שנקרא "מטאל קיצוני מודרני".
הלהקה הושפעה מלהקות רבות, ובריאיון למגזין "מטאליסט", אמרה מירי מילמן שהסגנון המוזקלי שלהם מזכיר ומושפע מלהקות כמו "סליפנוט", "אופת'", "סוילוורק", "לקונה קויל", "דימו בורגיר", "קטטוניה", ו-"Chimaira".
ליריקה ואדיאולוגיה
כשמתעמקים במילים של שירי הלהקה, ניתן להבחין כי הטקסטים מדברים על נושאים חברתיים שונים, ערכי החברה והציוויליזציה, שבירת מוסכמות, מימוש הפוטנציאל החבוי בכל אחד ואחד, משמעות החיים והארה. בשיר הראשון מתוך אלבום הבכורה של הלהקה, Purity In Imperfection (בתרגום חופשי: "טוהר השלמות"), ניתן להבחין ברמת הטקסט הגבוהה של הלהקה, וכמובן באידאולוגיה שסיגלה לעצמה הלהקה, בנוגע לטקסטים שמרבים לעסוק בערכים ובמשמעויות של החיים. להלן קטע מהשיר:
משמעות שם הלהקה
בראיון משותף שסיפקו סוון ומירי למגזין "מטאליסט" באפריל 2009, סיפרו הזוג אודות שם הלהקה, System Divide, והסבירו את משמעותו העמוקה. השם מדבר על כך שהעולם מתנהל על-פי שגרה מסוימת, מערכת ("System"), שמכתיבה לאוכלוסייה בכל יום מה כל אדם צריך לעשות. אולם, יש אנשים שאינם טוב להם עם מערכת זו, ובמקום "להידרדר" בעקבות השגרה, הם מחליטים לשבור את המערכת, ולפצל את החיים שלהם מהשגרה בשביל ללכת לפי דרכם האישית (המילה "Divide" משמעותה "מחלוקת" או "פיצול"). חברי הלהקה הסבירו כי הם מאמינים בלקיחת אחריות על המעשים, בעצמאיות, ובשבירת מוסכמות בשביל לממש את הפוטנציאל שבכל אדם, אליו יגיע רק אם ילך עם האמת הפנימית שלו ולא ייגרר אחרי החברה, כך לדבריהם.
הסגר על רצועת עזה
הסגר על רצועת עזה הוא סגר או הסגר שהוטל על רצועת עזה על ידי ישראל ומצרים החל מיוני 2007, בעקבות השתלטות של ארגון החמאס על רצועת עזה במהלך עימות חמאס-פת"ח ברצועת עזה, והתנערותו מההסכמים עליהם חתמה הרשות הפלסטינית עם ישראל ועם מצרים. לפני הטלת הסגר, לאחר ביצוע תוכנית ההתנתקות שימרה ישראל שליטה על המרחב הימי והאווירי של הרצועה, ואולם מדיניות הסגר הקשיחה את תנאי המעבר של אנשים ובעיקר של סחורות לתוכה וממנה. לאורך תקופת הסגר, וכן לפניה, אפשרה ישראל אספקת חשמל לעזה והכנסת מזון ותרופות בכמויות משתנות. סגירת המעברים וההגבלות על תנועת הסחורות והאנשים בהם נומקו באמצעות טיעונים שונים לאורך שנות הסגר - בעיקר כאלה הנוגעים לביטחון ולמניעת פעולות טרור ותמיכה בו באמצעות ההעברות.
אליזבת לודוויקה, נסיכת בוואריה
אליזבת לודוויקה מבוואריה (בגרמנית: Elisabeth Ludovika von Bayern; 13 בנובמבר 1801 – 14 בדצמבר 1873) הייתה נסיכה בווארית ואשתו של פרידריך וילהלם הרביעי, מלך פרוסיה.
הסגר על רצועת עזה
ביוני 2010, בעקבות אירועי המשט לעזה, החליטה מצרים לפתוח את מעבר רפיח, שבינה לבין רצועת עזה, לשם העברת ציוד וסחורות. ב-28 במאי 2011, לאחר ההפיכה במצרים, החליט השלטון החדש במדינה בראשות מוחמד חוסיין טנטאווי לפתוח את מעברי הגבול ברפיח באופן נרחב יותר, המאפשר תנועת בני אדם וסחורות בין מצרים לבין רצועת עזה. ביולי 2013 לאחר הדחת נשיא מצרים מוחמד מורסי בהפיכה החלה מצרים להגביל שוב את תנועת האנשים דרך רפיח, ובאוקטובר 2014 סגרה את המעבר כליל ומאז הוא נפתח לעיתים רחוקות.
אליזבת לודוויקה, נסיכת בוואריה
ביוגרפיה
אליזבת נולדה ב-13 בנובמבר 1801 במינכן, למקסימיליאן הראשון, מלך בוואריה ואשתו קרולינה מבאדן. היא הייתה תאומה זהה של המלכה אמליה מסקסוניה (אשתו של יוהאן, מלך סקסוניה) ואחותה של סופי, נסיכת בוואריה, אמם של הקיסרים פרנץ יוזף הראשון מאוסטריה ומקסימיליאן הראשון ממקסיקו. בקרב משפחתה היא נקראה אליזה (Elise).
הסגר על רצועת עזה
תחילת הסגר
לאחר ההתנתקות נכנסו סחורות לרצועה דרך מעברי הגבול היבשתיים עם מגבלות מועטות ובכפוף לפיקוח ישראלי. בעקבות ניצחון חמאס בבחירות לפרלמנט הפלסטיני ועימות חמאס-פת"ח ברצועת עזה ב-2007, הודיע חמאס כי הוא מתנער מהסכמי הביטחון שהוסכמו בין הרשות הפלסטינית, ישראל ומצרים, ואף איים לבצע פיגועים בישראל.
כתגובה, החליט הקבינט להכריז על רצועת עזה כעל שטח עוין. עם ההחלטה הקשיחה ישראל את תנאי המעבר של אנשים ובעיקר של סחורה במעברי הגבול עם עזה, בטענה שההגנה של אנשי הפת"ח, שאיבדו את שליטתם בעזה, כבר איננה מספקת את ישראל. בעוד כניסת הסחורות לרצועה צומצמה באופן משמעותי, שיווק הסחורות מרצועת עזה לגדה המערבית או לישראל הופסק לחלוטין. לפי מדיניות זו, התאפשר רק מעבר של מוצרים העשויים למנוע משבר הומניטרי או תברואתי, וכן דלק, חשמל וכסף למימון התשתית הבנקאית של עזה. הסנקציות הוחרפו לאחר מכן, כתגובה לירי רקטות קסאם על יישובי הדרום. כמו כן, מדי פעם נסגרו המעברים מסיבות שונות: בין היתר כצעד של ענישה לאחר ירי רקטות מהרצועה, ולצורך שיקומם ושיפור אבטחתם לאחר שהפלסטינים חיבלו בהם בפיגועי טרור.
אליזבת לודוויקה, נסיכת בוואריה
ביוגרפיה
היא הפכה למלכה הרעייה של פרוסיה בשנת 1840, והייתה מעורבת בפוליטיקה הפרוסית בכך שפעלה לשימור הברית בין פרוסיה לאימפריה האוסטרית.
הסגר על רצועת עזה
תחילת הסגר
מצרים סגרה את הגבול בינה לבין הרצועה ב-7 ביוני 2007, בזמן הלחימה בין פת"ח וחמאס, מחשש לזליגה של פעולות טרור מצד חמאס לתוך מצרים.
אליזבת לודוויקה, נסיכת בוואריה
ביוגרפיה
היא הייתה קרובה מאוד לבעלה, ובמהלך מחלתו הארוכה שהתה לצדו. לאחר מותו ב-2 בינואר 1861 היא התגוררה בבתיה בסנסוסי, שארלוטנבורג ושטולצנפלס, והקדישה את עצמה לעבודת צדקה לזכרו של בעלה. היא מתה בדרזדן ב-1873 במהלך ביקור אצל אחותה אמליה. ב-21 בדצמבר היא נקברה לצד בעלה בכנסיית השלום שבפוטסדאם.
הסגר על רצועת עזה
פריצת גבול עזה-מצרים
קטע בציר פילדלפי, בגבול בין מצרים ועזה, נפרץ בסדרה של פיצוצים ב-23 בינואר 2008. אנשי חמאס הצליחו לפוצץ גדר גבול ליד מעבר רפיח, והרסו חלק מהגדר שנבנתה בידי ישראל. בו ביום החלה תנועה ערה של פלסטינים לסיני, מתוך כוונה להצטייד במזון, בדלק, בסיגריות ובפריטים נוספים אשר הפכו לנדירים או יקרים עקב הסגר. האו"ם העריך כי כמחצית מ-1.5 מיליון תושבי הרצועה חצו את הגבול לתוך מצרים. צבא מצרים נמנע בתחילה מלהגיב, ורק לאחר 11 יום, ב-3 בפברואר 2008, סגר מחדש את הגבול עם רצועת עזה, והתאפשרה רק תנועה של תושבים חוזרים.
תחילתה וסופה של ההודנה
ב-18 ביוני 2008 הוכרז על הודנה בין ישראל לבין חמאס למשך שישה חודשים, ונחתם הסכם בין נציגים של ממשלת ישראל ושל חמאס, בתיווכה של מצרים. הסכם זה היה אמור להפיג חלק מההגבלות, אולם בפועל רק כמות מועטה של סחורה עברה מישראל לרצועת עזה. בתום ההסכם, ב-19 בדצמבר 2008, הודיע חמאס שמבחינתו ממשלת ישראל לא מילאה את חלקה בהפסקת האש בכך שהמשיכה את "המצור הכלכלי" על עזה. ישראל דחתה טענה זו, ואמרה כי הסגר נועד לבודד את חמאס ולמנוע ירי רקטות על יישובים ישראלים בנגב.
ב-23 בדצמבר 2008, חמאס אמר כי יסכים לחדש את הפסקת האש, בתנאי שהסגר על עזה יסתיים. ב-26 בדצמבר אפשרה ממשלת ישראל באופן זמני הכנסת אספקה לרצועה, על מנת למנוע משבר הומניטרי. למחרת נפתח מבצע צבאי בעזה, מבצע עופרת יצוקה.
טיעונים משפטיים
אמנת ז'נבה הרביעית (1949) מגדירה כללים להגנה על אוכלוסייה אזרחית בשטח כבוש. האמנה הורחבה בשנת 1977, כך שהתקנות יכללו גם הגנה על אוכלוסייה אזרחית בעימותים צבאיים שאינם מוגדרים כמלחמה. מועצת הביטחון של האו"ם קבעה בשנת 1979 שהאמנה הרביעית חלה גם בשטחים שנתפסו על ידי ישראל בשנת 1967, כולל רצועת עזה. אף על פי שהאמנה דנה בהגנה על אוכלוסייה אזרחית, היא קובעת שכוח כובש רשאי להגביל את חופש התנועה של אזרחים או להטיל סגר על שטח כבוש, רק אם פעולה זו נחוצה לחלוטין להשגת יעדים צבאיים. ישראל חתומה על אמנת ז'נבה הרביעית מאז שנת 1951, ועל כן מחויבת בהגנת אזרחים בשטח כבוש, אך היא מעולם לא קיבלה באופן רשמי את הטענה שהאמנה אמורה לחול בשטחי עזה והגדה המערבית, וטענה כי האמנה חלה רק על שטחים של מדינה ריבונית שנכבשו על ידי מדינה ריבונית אחרת. עם זאת, ישראל מוכנה לספק לאוכלוסיית עזה "צרכים הומניטריים".
לאחר יישום תוכנית ההתנתקות, נסוגו כוחות הצבא של ישראל משטח עזה. עם זאת, ישראל ממשיכה לשלוט במרחב האווירי של עזה, בקו החוף, ועל חלק מהגבול הקרקעי (לא כולל ציר פילדלפי, גבולה של עזה עם מצרים). כמו כן, ישראל שולטת על מרשם האוכלוסין של עזה ועל אספקת אנרגיה ודלק, לתוך ומתוך הרצועה. לכן, אף על פי שישראל לא חתמה על ההרחבות לאמנת ז'נבה, קיימת ציפייה בקהילייה הבינלאומית שהיא תכבד אותה.
טיעוני ישראל
ישראל הכריזה על עזה "ישות עוינת", ועקב כך טוענת כי היא אינה אחראית מבחינה משפטית לאוכלוסיית עזה ולא חייבת לעזור לה מעבר למינימום הנדרש כדי למנוע משבר הומניטרי. ישראל טוענת גם כי לא ניתן להתעלם גם מזכותה להגנה עצמית. לטענתה, מוטב להפעיל סנקציות כלכליות מאשר כוח צבאי, כדי ללחוץ על ממשלת חמאס בעזה להפסיק את התקפות הקסאמים על יישובים ישראלים (המהווים הפרה של אמנת ז'נבה, האוסרת תקיפת אזרחים).
בינואר 2010 קבעה ועדת טירקל כי לא נמצאו הוכחות להפרת זכויות האדם בעזה. לדברי הוועדה הצעדים שנקטה ישראל היו מידתיים ולפי כללי החוק הבינלאומי.
טיעונים משפטיים נגדיים
ארגון Human Rights Watch כמו ארגונים זכויות אדם נוספים בעולם וגם ארגונים ישראליים, טוענים כי ישראל היא עדיין הכוח הכובש בעזה, ולכן היא האחראית על עזה לפי אמנת ז'נבה. טענה נוספת היא כי גם אם עזה נתפסת כ"ישות עוינת", הסנקציות הכלכליות מהוות ענישה קולקטיבית שלא מבחינה בין צרכים אזרחיים לצבאיים, בניגוד לאמנת ז'נבה.
דו"ח פאלמר
בעקבות המשט לעזה ב-2010 והעימות האלים על הספינה "מאווי מרמרה", הקים האו"ם ועדת חקירה בראשות ג'פרי פאלמר. בדו"ח שהגישה הוועדה בספטמבר 2011 נקבע כי הסגר הימי על עזה "לגיטימי", אך צוין כי "הטלת סגר ימי כאקט של הגנה עצמית צריכה להיות מדווחת למועצת הביטחון של האו"ם... הדבר יאפשר למועצה לעקוב אחרי כל השלכות הנוגעות לשלום ולביטחון הבינלאומי." ישראל מעולם לא הביאה את הסגר לאישור מועצת הביטחון.
ביקורת בינלאומית על הסגר
ב-24 בינואר 2008, מועצת האומות המאוחדות לזכויות אדם פרסמה הצהרה המגנה את ישראל, קוראת להסיר את המצור על רצועת עזה, לאפשר המשך אספקת מזון, דלק ותרופות, ולפתוח מחדש את מעברי הגבול. לדברי הג'רוזלם פוסט, זאת הייתה הפעם ה-15 בתוך פחות משנתיים שהמועצה גינתה את ישראל בהקשר של זכויות האדם ב"שטחים הפלסטיניים". ישיבות המועצה מוחרמות על ידי ישראל וארצות הברית.
במרץ 2008, מספר ארגונים בינלאומיים, בהם נציגי אמנסטי בבריטניה וארגון אוקספם, פרסמו דו"ח שלפיו המצב ההומניטרי ברצועת עזה הוא החמור ביותר מאז תחילת הכיבוש הישראלי ב-1967. הם דחקו בישראל להסיר את הסגר, וטענו כי הוא מהווה ענישה קולקטיבית נגד 1.5 מיליון תושבי רצועת עזה.
ריצ'רד פאלק, נציג מועצת האו"ם לזכויות האדם, פרסם מאמר שבו השווה את הסגר על עזה למחנות ריכוז במלחמת העולם השנייה, וטען שהסגר הוא פשע נגד האנושות. בעקבות דברים אלה הכריזה מדינת ישראל על פאלק כאישיות בלתי רצויה. ב-14 בדצמבר 2008 נחת פאלק בישראל על מנת לסייר בשטחי יהודה והשומרון וחבל עזה. ישראל מנעה ממנו כניסה למדינה משום שהוגדר כאישיות בלתי רצויה וששליחותו מעוותת מכיוון שהוא מורשה לחקור רק הפרות זכויות אדם שנעשו על ידי מדינת ישראל, וכן כיוון שלא תאם עם ישראל את הביקור. פאלק גורש לז'נבה; לטענתו, הוא הוחזק במעצר במשך 15 שעות טרם הגירוש, אך בעיתונות דווח כי האיש גורש מיד עם נחיתתו.
סחורות
בין השנים 2007 - 2010 התירה ממשלת ישראל מדי יום כניסה של כ-100 משאיות עם מוצרי מזון בסיסיים לרצועת עזה. עד עימות חמאס-פת"ח ברצועת עזה, ביוני 2007, עברו כ-475 כלי רכב עם סיוע הומניטרי במעברי הגבול מדי יום.
רשימת הסחורות אותן ישראל מתירה להכניס לרצועה כללה כמאה מוצרים בשנות הסגר הראשונות והייתה חסויה. טענת ישראל הייתה שחשיפתה עלולה לגרום "לפגיעה בביטחון המדינה ואף עלולה לפגוע ביחסי החוץ שלה".
בנוסף לכך, החרם הכלכלי של מדינות המערב על ממשלת חמאס פוגע בכלכלה המקומית. רמת האבטלה ברצועת עזה גבוהה, ותושבי הרצועה שעבדו בישראל לפני הסגר מנועים מלעשות זאת מאז 2006. לפי נתונים פלסטיניים רשמיים, כמחצית מתושבי רצועת עזה חיים מתחת לקו העוני ולפחות 32.5% מכלל האוכלוסייה מובטלים (נכון לרבעון השלישי של 2013). רוב התושבים חיים על פחות מ-$2 ליום. ב-2012 58% מתושבי הרצועה נעזרו בארגוני הסיוע כדי להשיג מזון, ו-74% מכלל תושבי הרצועה קיבלו סיוע מארגונים הומניטריים מכל סוג שהוא, לעומת 80% ב-2010 ו-63% בשנת 2006.
ביולי 2013, נסגרו מנהרות רבות בין רצועת עזה למצרים בידי כוחות הביטחון המצריים, בשל הדחת הנשיא מורסי במצרים וההסלמה בסיני. המדיניות המצרית ביחס לרצועת עזה השתנתה, ובעקבות סגירת המנהרות נרשמה ירידה משמעותית בכמות הסחורות שנכנסו לרצועה. באותה תקופה נרשמה גם עלייה של 38 אחוזים בכניסת הסחורות לרצועה מישראל דרך מעבר כרם שלום.
תנועת אנשים
מאז הוטל הסגר על הרצועה, מונעת ישראל תנועת אנשים לתוך הרצועה או אל מחוץ לה דרך מעברי הגבול עם ישראל. פלסטינים המתגוררים ברצועה אינם רשאים לצאת ממנה לשטח ישראל ובני משפחתם (כולל בני זוג, הורים או ילדים) אינם רשאים לבקרם, אלא במקרים המוגדרים בידי ישראל כהומניטריים וחריגים (לוויות, מחלות קשות, אירועי אבל וכדומה). בנוסף, ישראל מתירה יציאה מהרצועה דרך שטח ישראל לצורך טיפול רפואי מציל חיים.
כמו כן, אוסרת ישראל על פלסטינים המוגדרים על ידה כ"תושבי רצועת עזה" להימצא בשטחי הרשות הפלסטינית ביהודה ושומרון. הגדרה זו חלה גם על פלסטינים המתגוררים במשך שנים בגדה, אולם ברישומים הישראליים כתובתם רשומה עדיין ברצועה, עקב מדיניות ישראל שלא לעדכן את העתק מרשם האוכלוסין הפלסטיני שבידיה, מאז שנת 2000. כך, מונעת ישראל חזרת פלסטינים לביתם בגדה, לרבות דרך ירדן, אם כתובתם רשומה ברצועת עזה; ואף מגרשת לרצועה, באופן אקטיבי ויזום, פלסטינים המתגוררים ביהודה ושומרון, אם כתובתם רשומה ברצועה. כאמור, ישראל אינה מתירה עוד למי שגורש לרצועה לצאת ממנה.
בשל מדיניות זו, מכונה רצועת עזה בידי מבקרי המדיניות הישראלית "בית הכלא הגדול בעולם". בעוד שישראל הגמישה את מדיניות מעברי הסחורות בעקבות פרשת המשט לעזה, מדיניותה בנוגע לתנועת אנשים דרך המעברים בתחומי ישראל, וכן דרך הים והאוויר נותרה בעינה.
תשתיות
עד יישום תוכנית ההתנתקות, הייתה הכלכלה הפלסטינית בשליטה ישראלית מלאה. ישראל לא פיתחה תשתיות עצמאיות לאוכלוסייה הפלסטינית ברצועה, ולכן כלכלת הפלסטינים ברצועה תלויה באופן בלעדי בכלכלה הישראלית. מאחר שליישום תוכנית ההתנתקות לא קדמה יצירת תשתית חלופית לזו הישראלית, נותרה האוכלוסייה הפלסטינית תלויה באספקה חיצונית, למשל בתחום משק החשמל והדלק.
עם הטלת הסגר על הרצועה, צמצמה ישראל את אספקת הדלק והחשמל לרצועה, דבר אשר הקשה עוד יותר על החיים ברצועה, לאחר שמשבר בין החמאס לרשות הפלסטינית הוביל למשבר החשמל ברצועת עזה. ארגוני זכויות אדם טוענים, כי בעקבות הירידה באספקת הדלק והחשמל נפגעה תשתית הביוב והמים ברצועה, נפגעה פעולתם של בתי חולים, וברוב שטחי הרצועה מתרחשות הפסקות חשמל יזומות לפרקי זמן ארוכים במהלך היום והפסקת הסיוע הישראלי הקשתה מאוד על שרידת משבר החשמל.
אזורים אסורים בתנועה
בשל העימות עם החמאס, הכריזה ישראל על אזורים בתוך הרצועה והסמוכים לגדר המערכת כאזורים האסורים לתנועת פלסטינים, וכל תנועה או נוכחות בהם עשויה להביא לירי מצד ישראל, בעיקר בגלל פעילות חבלנית בעבר. במאי 2009 הפיץ צה"ל כרוזים שבהם הזהיר שלא להיכנס לאזורים שבמרחק עד 300 מטר מהגדר. דו"ח של משרד האו"ם לתיאום עניינים הומניטריים העריך שבפועל בתקופה שבין נובמבר 2008 (עם קריסת הפסקת האש) ועד אוגוסט 2010 ההגבלות נאכפו באופן לא עקבי עד לטווח של 1,000 - 1,500 מטר מהגדר המהווים כ-17% משטחה של רצועת עזה. על פי הדו"ח שטחים אלו כוללים אדמות חקלאיות וכן 7 בתי ספר, ובכך נפגעת יכולתם של תושבי הרצועה להתפרנס ולזכות בחינוך והשכלה. באופן דומה, אוסרת ישראל על שיט מעבר למרחק מסוים מהחוף, בכך נפגע ענף הדיג של הרצועה, שכן הדיג מותר רק במים הרדודים יחסית, בהם אין הרבה דגה. מרחב הדייג המותר משתנה לפרקים, כחלק ממדיניות ישראל כלפי עזה ויחסיה עם שלטון החמאס. באפריל 2015 השיב צה"ל לפלסטינים 15 סירות דיג שהחרים לאחר שחרגו מתחום עשרת הקילומטרים המותרים.
בדו"ח של הצלב האדום שפורסם ביוני 2009 נאמר:
לאחר הפסקת האש שלאחר מבצע "עמוד ענן" בנובמבר 2012 פרסם המתפ"ש (מתאם פעולות הממשלה בשטחים) שהשטח האסור בכניסה צומצם ל-100 מטר אך דובר צה"ל מסר לארגון "גישה" כי השטח האסור הוא 300 מטר.
ארגון OHCHR הוציא דו"ח במאי 2013 שעסק במדיניות ישראל בנושא זה לאחר הפסקת האש.
המשטים לעזה
בסוף מאי 2010 התקיים משט של כמה ספינות שיצאו מטורקיה לעבר עזה. מטרת המשט על פי דברי מארגניו הייתה הבאת ציוד הומניטרי לתושבי רצועת עזה. ב-31 במאי 2010 פשט חיל הים הישראלי על הספינות שהיו בדרכן לעזה. במהלך ההשתלטות על אחת האוניות התרחש עימות אלים במסגרתו נהרגו תשעה מנוסעי האוניה (כמעט כל ההרוגים על הספינה, היו חברים בארגונים אסלאמיים קיצונים בטורקיה, וכמחציתם אף הכריזו על תקוותם למות כשאהידים.) ונפצעו מספר חיילים ועשרות נוסעים. בסיום הפעולה נעצרו הספינות ונגררו לנמל אשדוד. בשל הפעולה ספגה ישראל גינויים ממדינות רבות ובמועצת הביטחון של האו"ם. באוקטובר 2012 השתלטו לוחמי השייטת על הספינה הפינית "אסטל" שהייתה בדרכה לרצועת עזה.
לאחר מבצע צוק איתן
לאחר מבצע צוק איתן הופיעו דיווחים בתקשורת הישראלית על שינויים צפויים במדיניות הסגר: דווח על הסרת האיסור על העברת סחורות מעזה לגדה, איסור שהיה בתוקף מ-2007. עם זאת, טרם הותר להעביר במשאיות סחורה תוצרת רצועת עזה לגדה המערבית. באוקטובר 2014, לראשונה אחרי 7 שנים, התירה ישראל ל-500 עזתים (מעל גיל 60) להגיע לתפילות במסגד אל-אקצא.
בסוף יוני 2015 יצא משט נוסף לכיוון רצועת עזה, אך לא הגיע ליעדו.
יוזמות ישראליות לפתרון הסגר
אישים וגופים שונים, הציעו לישראל לפתור את הסתירה בין הסכנה הביטחונית למצוקה ההומניטרית, או בין שני אינטרסים ישראליים מנוגדים: מחד, רצונה של ישראל להשתחרר מכל אחריות או זיקה לרצועת עזה, ומאידך הסכנה הביטחונית המכריחה את ישראל לשמור על שליטה חיצונית הרמטית על גבולות הרצועה. הצעות שונות שהועלו, מתמקדות ביוזמות תעבורה ספציפיות, דוגמת שדה תעופה או נמל ים מבוקר ביטחונית בידי ישראל.
בין אלה נתפרסמה תוכנית ״האיפרדות״ מעזה (של השר לשעבר ישראל כץ (הליכוד)), שנועדה לאפשר היפרדות מהאחריות על חייהם האזרחיים של תושבי עזה, תוך הקמת אי בינלאומי ובו נמל ימי ומתקני התפלת מים וייצור חשמל, שיחוברו לעזה באמצעות גשר, שיתן לעזה מוצא לעולם, ויספק לתושבי עזה שירותים אזרחיים במקום מישראל, וכל זאת תוך שמירה קפדנית של הביטחון בים והבידוק בנמל בידי ישראל. בכך תשתחרר ישראל מהאחריות למצבה האזרחי של עזה.
שמואל לאנייאדו
רבי שמואל (ב"ר אברהם) לאנייאדו "בעל הכלים", היה פרשן מקרא וראש הרבנים בארם צובא. חי בצפת ובארם צובא במאה ה-16 ותחילת המאה ה-17.
ביוגרפיה
סבו היה רבי שמואל לאנייאדו, אשר התיישב באדריאנופול שבטורקיה לאחר גירוש ספרד ונזכר בתשובות הרא"ם. על אביו, ר' אברהם לאנייאדו לא ידוע רבות, אך הוא מצטט אותו בספריו.
יצא מארץ ישראל בעצת ר' יוסף קארו כדי להנהיג את קהילת ארם-צובא. שם מונה לראש הרבנים בשנת 1601, לאחר פטירת רבי שמואל בן יוסף הכהן.
נפטר ככל הנראה ב-1605 או ב-1610. לאחר פטירתו החליפו ר' אברהם בנו.
רבים מצאצאיו אחריו שימשו כרבני קהילת ארם צובא, ביניהם רבי שמואל (ב"ר שלמה) לאנייאדו - ראב"ד ארם צובא ובעל שו"ת בית דינו של שמואל, שהיה בן נינו.
ספריו
רבים מספריו נקראו בשמות הכוללים את המילה "כלי" ולכן כונה "בעל הכלים".
ספריו שיצאו בדפוס
פירושיו לנביאים מתמקדים במובאות מגדולי פרשני הראשונים שקדמו לו (כמו רש"י, ראב"ע, רלב"ג ועוד) בעוד פירושו לתורה מתרכז יותר במדרשים. בשנת 1863 הוציא ר' יואל בלאך את הספר "תרועת מלך", ובו ליקוט הקטעים המתייחסים לספר תהלים מתוך פירוש "כלי חמדה" על התורה.
כתבים אחרים שלו נותרו בכתבי יד. בין היתר ידועים פירוש "שכל טוב" על מדרש שוחר טוב וספר "כלי גולה" שהוא כנראה פירוש על חמש המגילות או רק על מגילת איכה.
דניאל פטרסקו
דניאל פטרסקו (ברומנית: Daniel Petrescu; נולד ב-26 בינואר 1971) הוא גנרל רומני המשמש כראש המטה הכללי של הכוחות המזוינים של רומניה.
ביוגרפיה
פטרסקו נולד בפיטשט ב-26 בינואר 1971. הוא למד במכון הרומני לחיל הרגלים וב-1992 סיים את לימודיו והתגייס לצבא רומניה. בין 2004–2008 הוא שימש כמפקד גדוד החי"ר ה-2, ושרת עמו בקוסובו, אנגולה ואפגניסטן. בין 2010–2011 השלים תואר שני במכללת המלחמה של צבא ארצות הברית. ב-2016 מונה למפקד הבריגדה ה-2, ובין 2017–2019 הוא שימש כמפקד הדיוויזיה הרב-לאומית דרום-מזרח. ב-2019 הוא מונה לסגן ראש המטה הכללי הרומני. ב-28 באוקטובר של אותה שנה הוא מונה לרמטכ"ל.
ויסקיטקי
ויסקיטקי (בפולנית: Wiskitki; ביידיש: וויסקיט) הוא כפר במחוז ז'יררדוב שבפרובינציית מזוביה בפולין, בו התקיימה עד השואה קהילה יהודית.
תולדות היישוב
האזכור הראשון של הכפר הוא משנת 1221, ובשנת 1595 העניק לו המלך זיגמונט השלישי ואזה זכויות עיר, אשר ניטלו ממנו בשנת 1870.
יהודי ויסקיטקי
מהמאה ה-18 התקיימה בוויסקיטקי קהילה יהודית מאורגנת. בין השנים 1826 ו-1862 הוטלו מגבלות על אזורי המגורים של היהודים ביישוב. לאחר מלחמת העולם הראשונה פרעו ביהודי היישוב חיילי הצבא הכחול.
בין מלחמות העולם הועסקו רבים מיהודי הכפר בתעשיית הטקסטיל המקומית, ופעלו במקום חוגים ציוניים, אגודת ישראל והבונד. כמו כן, פעלו ביישוב בתי ספר מרשת רשת יבנה ומרשת בית יעקב. בשנים אלה נמנו ביישוב 951 יהודים, למעלה משליש מתושביו.
עד ינואר 1941 הגיעו לכפר פליטים יהודים רבים מיישובי הסביבה. ב-2 בפברואר 1941 גורשו כ-2,000 היהודים שהתגוררו בכפר לגטו ורשה, וגורלם היה כגורל יתר יהודי המקום. מיהודי היישוב שרדו את השואה בודדים.
אל תשלח ידך אל הנער (ספר)
אל תשלח ידך אל הנער הוא ספר אוטוביוגרפי מאת הרב ישראל מאיר לאו, רבה של תל אביב-יפו לשעבר ולפנים הרב הראשי לישראל. הספר נכתב לקראת מלאת 60 שנה לשחרור מחנה הריכוז בוכנוואלד.
הספר יצא לאור בהוצאת ידיעות ספרים באפריל 2005 בכריכה רכה. באוגוסט 2006 יצא לאור במהדורת זהב, בכריכה קשה, לאחר הדפסת מאה אלף עותקים מהספר. בחנוכה תשע"ב קיבל את ספר היהלום על מכירת 100 אלף עותקים. הספר יצא לאור בעברית. ותורגם לאנגלית (שם הספר Out of the Depths), וכן גם לצרפתית, ליפנית, לרוסית ולסינית (בשפות אלה הספר נקרא "לולק", כינויו של הרב לאו בילדותו).
שם הספר, "אל תשלח ידך אל הנער", נלקח מסיפור עקדת יצחק, שבו אמר מלאך אלוהים לאברהם משפט זה, ועצר אותו מלשחוט את יצחק בנו.
הספר אינו מקיף את כל חייו של הרב לאו עד למועד כתיבתו. חלקו הראשון עוסק בילדותו ובנעוריו של הרב לאו, עד לנישואיו בגיל 21. בחלקו השני מובאים סיפורים אחדים מבגרותו של הרב לאו, ובו הוא ממחיש כיצד עיצבו זכרונות ילדותו את דרכו כרב וכאיש ציבור. במהדורה החדשה נוספו: הקדמות מאת שמעון פרס אלי ויזל ונאומיו של הרב לאו באו"ם ובביקור אובמה ב"יד ושם".
אליפות בריטניה (סנוקר)
אליפות בריטניה (באנגלית: UK Championship) הוא טורניר הסנוקר השני בחשיבותו בעולם לאחר אליפות העולם בסנוקר, המתקיים מדי שנה ברציפות, החל משנת 1977. הטורניר הוא אחד משלוש התחרויות החשובות והיוקרתיות ביותר בעולם הסנוקר - טורנירי "הכתר המשולש" (באנגלית: Triple Crown), יחד עם אליפות העולם בסנוקר וטורניר המאסטרס. החל משנת 1984 נהיה הטורניר לטורניר דירוג.
כיום הטורניר נערך בשיטת נוק-אאוט (המנצח עולה לשלב הבא, והמפסיד יוצא מהתחרות באופן סופי), בו משתתפים 128 השחקנים המדורגים בעולם, ללא שלב מוקדמות, כאשר הראשון שמנצח במשחק אחד שישה משחקונים עולה לשלב הבא (הטוב מ-11 משחקונים אפשריים). במשחק הגמר, הראשון שמנצח עשרה משחקונים זוכה בטורניר (הטוב מ-19 משחקונים אפשריים). הטורניר מתקיים כיום בעיר יורק שבאנגליה, בין החודשים נובמבר לדצמבר, במשך 13 ימים. כיום אליפות בריטניה היא טורניר הדירוג החמישי בעונת סבב הסנוקר העולמי.
בין השנים 2001 ל-2006 החל להתקיים הטורניר באולם "יורק ברביקן" (York Barbican), שבעיר יורק שבאנגליה, אשר הוקם בשנת 1991. משנת 2011 ועד היום, חזר הטורניר להתקיים שוב באולם זה.
שיאן מספר הזכיות בטורניר בכל הזמנים הוא רוני או'סאליבן, עם שבע זכיות במספר. או'סאליבן הוא גם שחקן הסנוקר הצעיר ביותר בכל הזמנים שזכה בטורניר (גיל 17 ו-358 ימים. אליפות בריטניה 1993). שחקן הסנוקר המבוגר ביותר בכל הזמנים שזכה בטורניר הוא דאג מאונטג'וי הולשי (גיל 46 ו-172 ימים. אליפות בריטניה 1988). שיאן מספר הזכיות הרצופות בטורניר בכל הזמנים הוא סטיב דייוויס, עם ארבע זכיות רצופות בשנים 1984, 1985, 1986 ו-1987.
שיאני ההופעות בגמר אליפות בריטניה בכל הזמנים הם סטיב דייוויס וסטיבן הנדרי, לכל אחד מהם עשר הופעות בגמר הטורניר.
אלוף בריטניה הנוכחי הוא מארק אלן (2022).
אליפות בריטניה משודרת באופן ישיר ומלא ברשת ה-BBC הבריטית וכן על ידי יורוספורט.
פפה (כדורגלן ברזילאי)
ז'וזה מאסיה (בפורטוגזית: José Macia, נולד ב-25 בפברואר 1935), הידוע יותר בשם פפה, הוא כדורגלן ומאמן עבר ברזילאי ששיחק כחלוץ בקבוצת הכדורגל סנטוס ובנבחרת ברזיל בכדורגל.
דארן אנדרטון
דארן רוברט אנדרטון (נולד ב-3 במרץ 1972 בסאות'המפטון) הוא כדורגלן עבר אנגלי, אשר בילה את מרבית הקריירה שלו כקשרה של טוטנהאם הוטספר. הוא ייצג את נבחרת אנגליה ב-30 משחקים, ובהם כבש 7 שערים.
קריירה
אנדרטון החל את הקריירה בליגת החובבים של סאות'המפטון, בקבוצת איצ'ן סאיינטס, ונחשב היה לאחד השחקנים המצטיינים בליגה. היכולת שלו הביאה לשמועות אודות שחקן מוכשר בליגה, וקבוצות מקצועניות שלחו את מגלי הכישרונות שלהן לצפות במשחקי ליגת החובבים. למרות שהיה ידוע כשחקן בעל כישרון ענק, הקריירה של אנדרטון לוותה בפציעות מתסכלות מתמשכות, אשר זיכו אותו בכינוי "סיקנוט".
פפה (כדורגלן ברזילאי)
פפה זכה עם נבחרתו בגביע העולם בכדורגל בשנים 1958 ו-1962 אך לא שיחק בהרכב.
דארן אנדרטון
פורטסמות': 1990-1992
מאמן פורטסמות' אלן בול דאז, החתים את אנדרטון בקבוצה, והוא הוכיח את חשיבותו לקבוצה בגיל 18 לאחר שכבש שער נגד ליברפול באצטדיון אנפילד, במשחק הגביע האנגלי לנוער, שהסתיים בתיקו 2-2. משחק הבכורה שלו בקבוצה בוגרת היה נגד קארדיף סיטי, במסגרת הסיבוב השני של גביע הפוטבול ליג באוקטובר 1990, לאחר שנכנס כמחליף במקום עמיתו לקבוצת הנוער דאריל פאוול. אנדרטון שיחק את משחק הליגה השלם הראשון שלו בקריירה נגד וולבס, משחק שהסתיים בתיקו 0-0. בעונתו הראשונה בבוגרים, שיחק סך הכל אנדרטון 20 משחקים. אחרי שהתמנה מאמן חדש לפורטסמות', ג'ים סמית', אנדרטון הפך להיות שחקן הרכב בחלק ההתקפי של הקבוצה בעונת 1991-1992, בה כבש את שערו הראשון בליגה, במשחק הפתיחה של העונה נגד בלקברן רוברס. הופעותיו המרשימות תפסו את עיניהן של מועדונים גדולים באנגליה, וקבוצת טוטנהאם הוטספר רכשה אותו תמורת 1.75 מיליון פאונד בשנת 1992.
פפה (כדורגלן ברזילאי)
פפה שיחק בקבוצת סנטוס משנת 1954 עד שנת 1969, החל לאמן את הקבוצה בשנת 1973 ובאותה עונה זכה באליפות סאו פאולו.
דארן אנדרטון
טוטנהאם הוטספר: 1992-2004
אחרי פתיחה חלשה בטוטנהאם, אנדרטון הצליח להתאקלם בקבוצה, והפך חלק משלישיית ההתקפה המרשימה של טוטנהאם יחד עם טדי שרינגהאם וניק בארמבי הצעיר. שנתיים לאחר מכן, טרי ונבלס זימן את אנדרטון לנבחרת, ונתן לו לשחק את משחקו הראשון עבור אנגליה נגד דנמרק ב-1994. אנדרטון קנה את מקומו בנבחרת, והפך גם לשחקן הרכב בה, ובשלב שהקריירה שלו צברה תאוצה הוא סירב לחתום במנצ'סטר יונייטד שחפצה בשירותיו בקיץ 1995, אחרי שהייתה לו עונה מצוינת בטוטנהאם כששיחק לצידו של יורגן קלינסמן. בשלב מאוחר יותר בקריירה, אנדרטון ציין שהוא התחרט על כך שלא עבר למנצ'סטר יונייטד. למרות שהחמיץ את מרבית עונת 1995-1996 בעקבות פציעה, אנדרטון היה חלק חשוב מאוד מסגלה של הנבחרת האנגלית במסגרת יורו 1996, ועזר לה להעפיל לחצי הגמר, כאשר בסגל הנבחרת שיחקו עמו שחקנים בסדר גודל של פול גאסקוין, אלן שירר, סטיב מקמנמן וטדי שרינגהאם.
מאז פציעות רבות מנעו ממנו לקבל זימונים לנבחרת האנגלית. הוא החמיץ גם את מרבית עונת 1997-1998, אך גלן הודל זימנו מחדש לנבחרת לקראת טורניר מונדיאל 1998 בצרפת, במסגרתו פתח כקשר הימני בשני המשחקים הראשונים במקומו של דייוויד בקהאם. הודל הצהיר מאוחר יותר בהקשר של המונדיאל, שהוא חשב שיכולתו של אנדרטון שווה לא פחות מזו של בקהאם בהרמות ואף הוסיף שאנדרטון הוא שחקן הגנה יותר טוב מבקהאם. הודל הוסיף, שהוא חיכה 18 חודשים לכך שיוכל לשחק עם שני הקשרים יחד בקישור הימני. זה התרחש רק לאחר שדייוויד באטי נופה מהסגל, ואנדרטון תפס את עמדתו של באטי ובקהאם שיחק בעמדתו של אנדרטון במשחק השלישי נגד קולומביה. השניים הפכו לגיבורים לאומיים אחרי שכבשו שערים מרהיבים. בעונה שלאחר מכן, אנדרטון זכה עם טוטנהאם בגביע הפוטבול ליג, וחתם על חוזה מחודש בקבוצה שהיה מתוקשר מאוד, מאחר שקיבל כעת סכום של 24,000 פאונד לשבוע. אחרי שלא זומן ליורו 2000 עקב פציעה בגיד אכילס, הוא חזר לכושר טוב יותר, והתחרה מחדש על מקום בסגל הנבחרת. הוא שיחק עבור אנגליה בתיקו 1-1 עם צרפת בספטמבר 2000], ושיחק גם נגד איטליה בנובמבר של אותה השנה.
תחת הדרכתו של גלן הודל, אנדרטון נהנה מעונת 2001-2002 מצוינת בטוטנהאם, וזכה לזימון מחודש לנבחרת שאימן סוון גוראן אריקסון, לקראת משחק ידידות מול שוודיה בנובמבר. גם למשחק שלאחר מכן זומן אנדרטון, משחק ידידות נגד הולנד, בפברואר 2002. הוא פתח בהרכב במשחק, אך הוחלף לאחר שנפצע. עובדה מעניינת אודות זימוניו של אנדרטון לנבחרת היא, שבחמשת המשחקים האחרונים שלו בנבחרת, הוא שיחק תחת 5 מאמנים שונים.
בהמשך הקריירה שלו בטוטנהאם, המשיך אנדרטון להיאבק בפציעות טורדניות רבות, דבר שגרם להפסק זימוניו לנבחרת. בקיץ של 2002, מאמנה של לידס יונייטד דאז, טרי ונבלס, ניסה לרכוש אותו, אבל אנדרטון סירב למעבר עקב נאמנותו לטוטנהאם. בקיץ 2003, פורטסמות' ו-ווסטהאם יונייטד הציעו הצעות רכישה עבורו, אבל שוב אנדרטון סירב. הוא פתח את עונת 2003-2004 ברגל ימין, לאחר שכבש שער במשחק הפתיחה נגד יריבתה המושבעת של טוטנהאם, ארסנל. הודל פוטר בהמשך העונה מהקבוצה, ואנדרטון קיווה בכל זאת להישאר בקבוצה, אך מאמנה הצרפתי החדש של טוטנהאם ז'אק סנטיני, החליט למכור אותו בקיץ 2004. בסך הכל, אנדרטון שיחק עבור טוטנהאם ב-364 משחקים, בהם כבש 51 שערים.
ברמינגהאם סיטי: 2004-2005
ברמינגהאם סיטי החתימה במהירות את אנדרטון לאחר שטוטנהאם החליטה למכורו ב-2004. הוא שיחק בקבוצה עונה אחת בלבד, כשרגע השיא שלו היה שכבש את שער הניצחון במשחק חוץ נגד ליברפול, שאותו ניצחה ברמינגהאם 1-0.
וולבס: 2005-2006
אנדרטון עזב את ברמינגהאם לאחר עונה אחת בלבד, וחזר לשחק תחת הדרכתו של הודל בוולבס, תמורת העברה חופשית. הוא שיחק בה במהלך עונת 2005-2006 ב-20 משחקים, אך הקבוצה נאלצה לשחרר אותו בגלל בעיות כלכליות.
בורנמות': 2006-2008
ב-8 בספטמבר 2006, אנדרטון חתם בשורות בורנמות' מהליגה האנגלית השלישית, ואף כבש במשחק הבכורה שלו בקבוצה שער מרהיב מ-45 מטרים נגד סקונת'ורפ. ב-10 בפברואר 2007, הוא כבש את השלושער הראשון שלו בקריירה נגד לייטון אוריינט.
בתחילת עונת 2007-2008, אנדרטון מונה להיות קפטן הקבוצה על ידי מאמנו קווין בונד. ב-6 מתוך 7 המשחקים הראשונים שלו כקפטן, אנדרטון הביא מזל רב לקבוצתו אשר ניצחה במשחקים אלו. אך תיקו 1-1 במחזור האחרון, העיב על עונתה של בורנמאות' וגרם להורדתה לליגה הרביעית. אנדרטון חתם על חוזה לשנה אחת נוספת בראשית עונת 2008-2009 במועדון, כשהיה כבר בן 37. למרות זאת, ב-4 בדצמבר 2008, אנדרטון הכריז שהוא פורש ממשחק לאחר המשחק הבא שלו, ב-6 בדצמבר. במשחקו האחרון בקריירה נגד צ'סטר סיטי, הוא כבש את שער הניצחון של קבוצתו בבעיטת יעף מדהימה בדקה ה-88, לאחר שעלה כמחליף בראשיתה של המחצית השנייה.
יחסי אוסטרליה–פיג'י
יחסי אוסטרליה–פיג'י הם היחסים הדו-צדדיים, השיתופיים, המדיניים והפוליטיים בין קהיליית אוסטרליה לבין הרפובליקה של פיג'י. לשתי המדינות ישנה נציבות גבוהה אחת אצל השנייה.
היסטוריה
יחסי אוסטרליה–פיג'י נעשו מתוחים עקב גינוייה של אוסטרליה על ההפיכה צבאית שהפילה את ממשלתו של ראש ממשלת פיג'י לאזניה קאראסה בדצמבר 2006. מנהיג פיג'י לאחר המהפכה, פרנק בינימארמה, האשים את אוסטרליה ב"בריונות" כלפי פיג'י לאחר שאוסטרליה הפעילה סנקציות והתעקשות על חזרה מהירה למשטר דמוקרטי. במרץ 2008 פרסמה ועדת זכויות האדם של פיג'י דו"ח שטען כי ייתכן שאוסטרליה תכננה פלישה חמושה לפיג'י בסוף 2006 כדי להחזיר את המשטר הדמוקרטי למדינה. שר החוץ של אוסטרליה, סטיבן סמית', דחה את הטענות ואמר: "הדבר הטוב ביותר שיכול לקרות לפיג'י הוא לא פרסומים מזויפים על לכאורה פעילות אוסטרלית חמושה בפיג'י אלא על קיום בחירות, החזרת המשטר הדמוקרטי לפיג'י וכיבוד זכויות האדם".
ב-4 בנובמבר 2009, ראש ממשלת פיג'י בינימארמה גירש את הנציב העליון האוסטרלי ג'יימס באטליי (Batley) ואת עמיתו בניו זילנד. בינימארמה אמר כי "אוסטרליה וניו זילנד ניסו לערער את מערכת המשפט של פיג'י ולהחליש את כלכלתה". כתגובה, אוסטרליה גירשה במהירות את הנציב העליון של פיג'י, קמלה קומאר אריה.
Svenska Dagbladet
היסטוריה
העיתון נוסד ב-18 בדצמבר 1884. בשנות התשעים נרכש העיתון על ידי קבוצת המדיה Schibsted והועבר לפורמט טבלואיד. ב-2005 השיק יחד עם אפטונבלודט (השייך לאותה קבוצת מדיה) אתר אינטרנט כלכלי.
מאז 1925 מעניק העיתון פרס לשחקן או קבוצת ספורט השוודים הבולטים של השנה (Svenska Dagbladets guldmedalj, "מדליית הזהב של סוונסקה דאגבלאדט"). המדליה מוענקת בדרך כלל פעם אחת לכל זוכה. זוכים ספורים שזכו בשתי מדליות נחשבים ל"ליגה משהלם" (למשל ביורן בורג).
נכון לשנת 2014 היו לעיתון 900,000 קוראים בכל הערוצים ותפוצה של 158,500 גליונות דפוס בהפצה ארצית.
אוליבר קירך
אוליבר קירך (בגרמנית: Oliver Kirch; נולד ב-21 באוגוסט 1982 בזוסט, מערב גרמניה) הוא כדורגלן עבר גרמני ששיחק בעמדת הקשר האחורי.
קריירה
בעונת 2002/2003 עבר לבורוסיה מנשנגלדבך, ופתח לראשונה בהרכב רק בעונה שלאחר מכן. לאחר 4 שנים עבר אוליבר קירך לארמיניה בילפלד. קירך כבש בהופעת הבכורה שלו בקבוצה. בסך הכל שיחק 71 משחקים במדי הקבוצה וכבש שבעה שערים.
בתחילת עונת 2010/2011 חתם על חוזה לשלוש שנים בקייזרסלאוטרן שם שיחק שנתיים בהן רשם 50 הופעות וכבש שער אחד מול הרטה ברלין.
קירך חתם בבורוסיה דורטמונד תמורת מיליון יורו על חוזה בן שנתיים עד 30 ביוני 2014. קירך נמנה עם סגל קבוצתו בגמר ליגת האלופות 2013, והבקיע את שערו הראשון בקבוצה מול באייר לברקוזן במחזור ה-32 בבונדסליגה במשחק שנגמר בתוצאה 2-2. בסיום עונת 2014 חתם קירך על חוזה לשנתיים נוספות במועדון.
ב-30 באוגוסט 2015 חתם בפאדרבורן 07 מהבונדסליגה השנייה. קירך ערך שבע הופעות בלבד בקבוצה, שנשרה בסיום העונה אל הליגה הגרמנית השלישית. בתום עונה זו פרש ממשחק פעיל.
הסתדרות פועלי השומרון
הסתדרות פועלי השומרון הייתה אחת משלוש הסתדרויות הפועלים שהרכיבו את ההסתדרות הכללית של העובדים בארץ ישראל.
הסתדרות פועלי השומרון נוסדה בשנת 1916 על ידי קבוצת פועלים מאנשי העלייה השנייה וקבוצת מבני הגדעונים, אנשי העלייה הראשונה. ועידת היסוד התקיימה בשוני, ליד זכרון יעקב, בהנהגת דוד רמז. אל ההסתדרות הצטרפו פועלים מכרכור, גן שמואל והסביבה.
בשנת 1916, הסתדרות פועלי השומרון ייסדו את קופת חולים של פועלי השומרון על ידי : שמואל יבנאלי, דוד רמז, ונחום סנה..
ההתארגנות סייעה לפועלים לקבל עבודה עבור הממשל הטורקי במלחמת העולם הראשונה בכריתת יערות השומרון, כדי להסיק בעצים את קטרי הרכבות. בסכום אותו קיבלו הקימו מחסן מזון שרכש מזון בסיסי במחירים סיטונאיים ומכר אותו לפועלים במחירי עלות. כך יכלו להתמודד עם המחסור הקשה ששרר בשנים אלה בארץ ישראל.
בשנת 1919 הצטרפו הפועלים המאוגדים בהסתדרות פועלי השומרון להסתדרות החקלאית של אחדות העבודה, פרט לאנשי מפלגת הפועל הצעיר. בדצמבר 1920 הוקמה ההסתדרות הכללית של העובדים העבריים בארץ ישראל כהתאגדות כל מסגרות הפועלים הקיימות.
ועדה לתיאום מילואים
הוועדה לתיאום מילואים (בראשי תיבות: ולת"ם) היא ועדה המטפלת בבקשות לשינוי צו קריאה לשירות מילואים פעיל: ביטול הצו, דחייתו או קיצורו.
הוועדה שוכנת במחנה דורי (בסיס תל-השומר), ומשויכת לענף תכנון כוח אדם מילואים (בקיצור: עתכ"א מילואים) באגף כוח האדם של צה"ל.
הפניות לוועדה הן משני סוגים:
ולת"ם נועדה לתת מענה לאזרחים הפונים, ששגרת חייהם מופרת ונפגעת עם קריאתם לשירות המילואים, תוך התחשבות גם בצורכי הצבא.
ולת"ם מורכבת משלושה תאים:
סמכויות הוועדה
קיצור שירות, פיצול השירות למספר תקופות, דחיית השירות ב-3 חודשים לבקשה על רקע סטודנטיאלי או ב-4 חודשים לבקשה על רקע משקי. כמו כן רשאית הוועדה לדחות את הבקשה על הסף או לדחות את הבקשה עם המלצה למפקד היחידה להתחשב בחייל עד כמה שניתן. אם לא מומשו זכויות החייל על-פי הפקודות טרם מועד הדיון והוחלט כי הבקשה תדחה, הוועדה תורה ליחידה לממש את זכויות החייל (למשל, סטודנט שזומן ל 26 ימים וטרם קוצר הצו שלו ל 21 ימים כמתחייב).
שגיאה נפוצה בקרב חיילים היא שהוועדה מוסמכת לבטל צו קריאה. אין בסמכות הוועדה לבטל קריאה למילואים אלא רק לדחות את הזימון.
מהירות לוע
מהירות לוע היא המהירות שבה נורה קליע מתוך הקנה של כלי הנשק.
למהירות הלוע יש השפעה גדולה על דיוק הקליע, ולכן בתותחים בעלי קוטר גדול, המשתמשים בתחמושת שאינה אחודה, משתמשים לעיתים במד מהירות לוע. מהירות הלוע נמדדת במטר הראשון מיציאת הקליע.
מהירות הלוע משפיעה גם על הקשת הבליסטית - ככל שמהירות הלוע גדולה יותר הקשת הבליסטית שטוחה יותר.
על מהירות הלוע משפיעים מספר גורמים:
דו-מימן חד-חמצני
דו־מימן חד־חמצני (באנגלית: Dihydrogen monoxide, ידוע גם בראשי התיבות DHMO) הוא שם נרדף למים, שנעשה בו שימוש לצורכי מתיחה. במסגרת המתיחה מוצגים המים מבלי לנקוב בשמם המקובל, אלא בשם אחר, שהוא מדויק מדעית אך אינו נמצא בשימוש, כתרכובת כימית נפוצה שמיוחסות לה תכונות שליליות רבות, כגון היותה מרכיב חשוב בגשם חומצי כחומצה הידרוקסילית, תרומתה לאפקט החממה, היותה גורם עיקרי לארוזיה של נופי טבע, ולקורוזיה והחלדה של מתכות; בד בבד עם כל אלה, עולה הטענה כי נמשך השימוש בתרכובת על ידי מפעלי תעשייה, וכי היא נשפכת לים ולנחלים בכמויות עצומות.
רקע
השימוש בשם "דו־מימן חד־חמצני" (Dihydrogen monoxide) לצורכי מתיחה החל עוד בסוף שנות השמונים של המאה העשרים. בבסיסה של המתיחה עמד הרעיון לכנות את המים בשם מדויק מדעית, אך כזה שאינו ידוע לציבור, ולבקש מציבור רחב לתמוך באיסור שימוש בתרכובת. השם "דו־מימן חד־חמצני" מבטא במילים את הרכבם הכימי של המים: אטום חמצן המחובר לשני אטומי מימן. בעוד הנוסחה הכימית של מים – H2O – ידועה לציבור רחב, ההנחה של מבצעי המתיחה הייתה כי השימוש בנוסחה בצורתה המילולית לא יובן על ידי מרבית השומעים. מטרתה של המתיחה הייתה להראות כיצד חוסר ידע מדעי בסיסי עלול להביא לדעות קדומות, למסקנות שגויות ואף לפחד.
מינוח
המונח "דו־מימן חד־חמצני" (דיהיידרוג'ן מונוקסייד) הוא נגזרת של שני מרכיבי המים: שני אטומי מימן ואטום חמצן אחד. התחילית "די" מסמלת שני אטומים, והתחילית "מונו" מסמלת אטום אחד. הצירוף דייהיידרוג'ן הוא אפוא שני אטומי מימן, והצירוף מונוקסיד מסמל אטום אחד של חמצן. כאשר לחומר המורכב משני יסודות אין צירופים רבים אפשריים, נהוג לוותר על התחיליות. כך למשל נקרא מימן גופרי בשם היידרוג'ן סולפייד (Hydrogen sulfide), אף על פי שהמולקולה שלו בנויה בדומה למים, משני אטומי מימן ואטום גופרית אחד.
חמצן ומימן מרכיבים מולקולה נוספת – מי חמצן (dihydrogen dioxide), שבה שני אטומי מימן ושני אטומי חמצן. תרכובת זאת נקראת גם מימן על חמצני.
למים יתרון נוסף בהקשר המתיחה, בשל הרכבם המיוחד הכולל אטום מימן ומולקולת הידרוקסיד. ניתן להציגם כבסיס – מימן הידרוקסידי, או כחומצה – חומצה הידרוקסילית. השם דו־מימן חד־חמצני נבחר גם בשל דמיונו באנגלית לשמו של הגז הרעיל פחמן חד־חמצני (Carbon monoxide), הנקשר לזיהום אוויר.
המתיחה
את המתיחה הגו לראשונה שלושה סטודנטים מאוניברסיטת קליפורניה בסנטה קרוז שבארצות הברית. השלושה, אריך לכנר, לארס נורפצ'ן ומאת'יו קאופמן פרסמו את המתיחה ב־1989 במנשרים ברחבי הקמפוס, זאת לאחר שקאופמן קרא בעיתון מקומי על אזהרה דומה לגבי הידרוקסיד המימן. השלושה ניסו למצוא מונח שנשמע מאיים ומסוכן יותר, והחליטו להשתמש במונח "דו־מימן חד־חמצני" (Dihydrogen monoxide). המנשרים כללו לקט עובדות בנוגע ל"כימיקל" וקריאה לאסור על הפצתו, באמתלות כדלקמן:
בתחילת שנות התשעים הגיעה המתיחה לרשת האינטרנט. ב־1994 יצר קרייג ג'קסון אתר אינטרנט ובו קריאה להחרמת ה"חומר". בתגובה נוצר באינטרנט "חוג ידידי ה־DHMO", שהסביר כי לחומר גם תכונות חיוביות. ב־1997 השתמש נתן זונר, תלמיד תיכון מאיידהו, בתכונות המים על מנת לתאר חומר כימי מסוכן כביכול, במסגרת פרויקט שכונה "כמה פתיים אנו יכולים להיות?". ארבעים ושלושה מתוך חמישים תלמידים שנשאלו לדעתם על הצעדים הנדרשים השיבו כי יש לאסור על הפצת החומר. העיתונאי ג'יימס ק' גלסמן טבע בעקבות כך את המונח "זונריזם" לציון התופעה לפיה בעזרת שימוש בעובדות נכונות ניתן להוביל ציבור חסר ידע בסיסי במדעים למסקנות שגויות לחלוטין. ב־1998 נוסד האתר "Dihydrogen Monoxide Research Division" כאתר מחקר היתולי לחקר סוגיית הדו־מימן חד־חמצני.
מחשב-על
בין אפריל 2021 ליוני 2022, מחשב העל החזק ביותר היה פוגקו היפני, עם מעבדים מתוצרת Fujitsu, שמהירות החישוב המרבית שלו היא 442 פטה-פלופס, כמעט פי שלושה ממחשב-העל במקום השני, מחשב יבמ סאמיט שפותח ב-2018 ושביצועיו עומדים על 148 פטה-פלופס. החל מיוני 2022 מחשב העל המהיר בעולם הוא הפרונטיר האמריקני, המבוסס על מעבדי AMD במהירות של 1.102 ExaFlop/s שעלותו מוערכת ב-600 מיליון דולר.
התפתחות מחשבי העל
תחילה התייחסה הגדרה זו למחשבים בעלי מעבד יחיד מהיר במיוחד, לאחר מכן נכללו בה מחשבים שמהירותם מושגת באמצעות מעבדים רבים הפועלים במקביל לביצועה של משימה אחת, וכעת מורכבים מחשבי-על מאשכולות של מחשבים מרובי מעבדים. עיבוד וקטורי, כלומר ביצוע פעולת חישוב על נתונים רבים בבת-אחת, הוא מאפיין נוסף הקיים באחוז מסוים ממחשבי-על. הגדרה מחויכת למושג זה מיוחסת לסימור קריי, המתכנן הבולט ביותר של מחשבי-על במאה העשרים: "A supercomputer is a device for turning compute-bound problems into I/O-bound problems."
ובתרגום לעברית: "מחשב-על הוא מתקן להפיכת בעיות חישוביות לבעיות של קלט-פלט". כלומר, מהירות החישוב איננה המחסום במחשב שכזה, אלא המהירות שבה מסוגלים להזין לו את הנתונים ולקבל תוצאות.
המחשב CDC 6600, שהוצג בשנת 1964, נחשב בדרך כלל מחשב העל המוצלח הראשון, וביצועיו עלו פי שלושה על המחשב שקדם לו, IBM 7030 Stretch. הוא סימן את תחילת שליטתה של חברת קונטרול דאטה (CDC) בשוק מחשבי העל, שנמשכה עם ממשיך דרכו, CDC 7600, שהוצג ב-1969. CDC 7600 שמר על תואר המחשב המהיר בעולם כמעט עד להגעת קריי 1 ב-1976, ובשנים הבאות, עד 1990, החליפו ביניהם קריי ו-CDC את ההובלה מספר פעמים, כשהמחשבים הבאים של CDC עדיין מבוססים על הארכיטקטורה של 6600 ו-7600. השליטה המוחלטת של שתי החברות בתחום הסתיימה כשב-1990 הציגה פוג'יטסו מחשב עם ביצועים תאורטיים של 4 gigaFLOPS - פי אלף מ-CDC-6600, ופי מאה מה-7600, ובערך כפליים מהמחשב (של קריי) שקדם לו.
השוואה נפוצה נעשית בין כוח המחשוב של מחשבים אלו עם הטכנולוגיה המודרנית, ובפרט לטלפון חכם. ב-2021, לטלפון חכם ממוצע עצמת חישוב גדולה בכמה סדרי גודל מעוצמתו של קריי-1, עם ביצועי נקודה צפה שנמדדים במאות gigaFLOPS, ועומד לרשותו זיכרון גדול ומהיר יותר בכמה סדרי גודל.
מחשבי העל המודרניים בנויים רובם ככולם מעשרות אלפי מעבדים שפועלים במקביל, כשבדרך כלל כל אחד מהם מכיל או שולט על מאות או אלפי של "יחידות עיבוד" פשוטות יותר, שבדרך כלל ארוזות בשבבים מסוג GPU. לעומת מהירות השעון של 6600 ו-7600 שנמדדה במגההרץ, במחשבים מודרניים הקצב נמדד בגיגה-הרץ, כלומר גידול של כשלושה סדרי גודל. לעומת זאת, הביצועים, ובפרט ביצועי החישוב בנקודה צפה שבמחשבים אלו נמדדו ב"megaFLOPS", כלומר 10^6 פעולות בשנייה, נמדדים כיום במאות petaFLOPS - כלומר 10^{17} פעולות בשנייה, עלייה של 11 סדרי גודל. עיקר ההבדל נובע ממספר המעבדים העצום במחשבי על מודרניים.
משימות של מחשבי-על
מחשבי-על משמשים למשימות עתירות חישובים, כגון חיזוי מזג אוויר וחקר אקלים, מודלים של תהליכים כימיים, חיפושי נפט וגז, סימולציות פיזיקליות (כגון הדמיות של הרגעים הראשונים של היקום, סימולציה של ניסויים בנשק גרעיני ואווירודינמיקה של מטוסים וחלליות), פענוח צפנים, בינה מלאכותית ולמידת מכונה, ועוד. חישובים אלה נעשים בדרך כלל באריתמטיקה של נקודה צפה, ולכן מהירותם של מחשבי-על נמדדת ב-FLOPS, כמות הפעולות בנקודה צפה שמבצע המחשב בשנייה.
הארכיטקטורה המקבילית של מחשבי-על מכתיבה שימוש במהדרים שנוצרו במיוחד לסביבה זו, ובפרט בגרסאות מיוחדות של Fortran.
דוגמאות למחשבי על
בין יצרנים של מחשבי-על, ובפרט בין ארצות הברית ליפן, מתקיימת תחרות על המקום הראשון. בתחילת 2002 כבש את ראש הטבלה מחשב-על יפני מתוצרת NEC, העוסק בחקר האקלים ומורכב מ־640 אשכולות של מחשבים שלכל אחד מהם 8 מעבדים וקטוריים וזיכרון בגודל 16GB. מחשב זה פועל באמצעות גרסה מיוחדת של מערכת ההפעלה UNIX. נכון ליוני 2003, עוצמת החישוב של מחשב־על זה, שהיא 35TFLOPS, שקולה לזו של ארבעת הבאים אחריו גם יחד. בשנת 2005 כבש את הפסגה המחשב BlueGene/L מתוצרת יבמ, המותקן במעבדת לורנס ליוורמור בארצות הברית ומשמש לסימולציה של נשק גרעיני. עוצמת החישוב של מחשב־על זה, שהיא 280TFLOPS, גדולה מזו של ארבעת הבאים אחריו גם יחד. שלוש שנים לאחר מכן בשנת 2008 המחשב Roadrunner עקף את קודמיו עם 1PFLOPS. ולאחריו טיאנחה-1 הסיני, הגיע לתוצאה של כ-2.5PetaFLOPS/s. בסוף שנת 2011 התואר מחשב העל המהיר ביותר שייך למחשב ה-K של חברת פוג'יטסו היפנית שהופך לראשון בהיסטוריה שחוצה את קו ה-10 קוודריליון חישובים בשנייה. המחשב מורכב מ-864 מארזים המכילים 88,128 מעבדי SPARC64 VIIIfx שמונה ליבתיים מבית פוג'יטסו, שמסתכמים ב-705,024 ליבות עיבוד.
הארגון המחזיק במספר הגדול ביותר של מחשבי־על הוא ארגון הביון האמריקני, NSA.
מחשבי-על וירטואליים
התפתחותה של רשת האינטרנט הביאה ליצירה של "מחשבי-על וירטואליים". אין אלה מחשבי-על במשמעות הפשוטה של מושג זה, אך הם מהווים תחליף מסוים למחשבי־על. הכוונה לרתימת הזמן הפנוי של אלפי מחשבים אישיים, במסגרת פרויקט של חישוב מבוזר קהילתי, לשם ביצוע משימות עתירות חישוב. דוגמה לכך היא המשימה של חיפוש מספרים ראשוניים ענקיים. עד לשנת 1996 התגלו מספרים כאלה על ידי מחשבי־על (בעיקר מתוצרת CDC או Cray), והחל משנה זו התגלו מספרים כאלה על ידי מחשבי פנטיום ביתיים שהופעלו באלפיהם באמצעות האינטרנט.
דוגמה נוספת למחשוב על מבוסס שיתוף אינטרנטי הוא פרויקט Seti@home שבאמצעות עשרות אלפי משתמשים בו זמניים מפענח קרינת רדיו אסטרונומית בניסיון למצוא תבניות תבוניות.
מחשבים מרכזיים מול מחשבי-על
מחשבים מרכזיים גדולים מתאפיינים אף הם בעוצמת חישוב גבוהה, ולמעשה קודם ליצירתם של מחשבי-על מובהקים שימשו מחשבים מרכזיים מהירים במיוחד למשימות שמאוחר יותר ניתנו למחשבי-על. לפיכך ההבחנה בין מחשבי-על ובין מחשבים מרכזיים אינה פשטנית, אך כללית ניתן לומר שמחשבי-על מתמקדים בפתרון בעיות המוגבלות במהירות החישוב של המחשב בעוד שמחשבים מרכזיים מתמקדים בפתרון בעיות המוגבלות בקצב פעולות הקריאה/כתיבה ואמינות. עקב כך:
מחשבי על בישראל
מכיוון שישראל אינה חתומה על האמנה למניעת הפצת נשק גרעיני, במשך שנים רבות הטילה ארצות הברית הגבלות קשות על יצוא מחשבי-על לישראל, מחשש שאלה ישמשו לפיתוח נשק גרעיני.
במסגרת צה"ל פועלים מספר מחשבים עתירי עיבוד, שנרכשו בכספי הסיוע האמריקאי ופעילותם מפוקחת על ידי נציגי ארצות הברית.
במסגרת מחב"א, מרכז החישוב הבינאוניברסיטאי, פעלה יחידה לחישובים עתירי עיבוד, שהפעילה מחשבי־על אחדים לשימושם של החוקרים בישראל.
ברשימת טופ500 מחשבי־על המהירים ביותר לשנת 2005 הופיעו תשעה מחשבים הנמצאים בישראל, כולם בתעשיית המוליכים למחצה. בשנת 2007 לא הופיעו ברשימה זו מחשבי־על בישראל. בשנת 2009 הופיע מחשב אחד, תוצרת IBM, ובשנת 2011 הופיעו שלושה מחשבים מתוצרת IBM.
במאי 2023 הודיעה חברת אנבידיה על כוונתה להשקיע מאות מיליוני דולרים בהקמת מחשב-על במרכז הפיתוח שלה ביקנעם. מחשב זה ייתן שירות לחוקרי אנבידיה וללקוחות חיצוניים בנושא בינה מלאכותית, ואמור להיות אחד מעשרת המחשבים החזקים בעולם לחישובי בינה מלאכותית.
ביולי 2023 נמסר כי ישראל תשתתף בפרויקט רשת מחשבי העל של האיחוד האירופי, במסגרת המיזם "אירופה דיגיטלית" של האיחוד.
ארוחת מנחה
ארוחת מנחה או ארוחת ארבע (בעברית ישראלית), הידועה באנגלית כשעת התה או תה מנחה, היא ארוחת ביניים קלה הנאכלת בין ארוחת הצהריים לארוחת הערב. ארוחה כזו קיימת בגרסאות שונות בתרבויות שונות, אך בכולן נהוג לשתות משקה חם בליווי חטיף. בתקופת האימפריה הבריטית, ארוחה זו הפכה למנהג בעל חשיבות תרבותית עצומה ברוב ממלכות חבר העמים הבריטי ובמדינות רבות באירופה.